open-index/open-wikipedia-markdown huggingface dataset:
ஹோர்-ஆகா

**ஹோர்-ஆகா** (**Hor-Aha** (or **Aha** or **Horus Aha**) கிமு 3100-ஆம் ஆண்டில்  பண்டைய எகிப்தை ஆண்ட முதல் வம்சத்தின் இரண்டாம் மன்னர் ஆவார். இவரின் தந்தை நார்மெர் ஆவார். இவருக்குப் பின் இவரின் மகன் ஜெர் எகிப்தை ஆண்டார்.

இவரது பெயர் துரின் மன்னர்கள் பட்டியல் மற்றும் அபிதோஸ் மன்னர்கள் பட்டியல்களில் காணப்படுகிறது.
## கல்லறை

மன்னர் ஹோர்-ஆகா மற்றும் அவரது மனைவி பெனெரிப்க்கான  B10, B15 மற்றும் B19 என மூன்று அறைகளுடன் கூடிய கல்லறை அபிதோஸ் நகரத்தின், உம் எல்-காப் பகுதியில் மன்னர் நார்மெர் கல்ல்லறைக்கு அருகில் நிறுவப்பட்டுள்ளது.

## படக்காட்சிகள்

File:Kestner Museum 04.jpg| ஹோர்-ஆகாவின் பெயர் பொறித்த உருளை வடிவ பாத்திரம், சக்காரா நகரம்
File:Ägyptisches Museum Berlin 067.jpg|மன்னர் ஹோர்-ஆகா பெயர் பொறித்த செப்புப் பாத்திரம் 
File:Benerib.JPG| தந்தத்தில் பருந்தின் உருவம் மற்றும் ஹோர்-ஆகாவின் மனைவி பெனெரிப்பின் பெயர் பொறித்த முத்திரை  
File:Ahaplakette.png|மன்னர் ஹோர்-ஆகாவின் பெயர் பொறித்த தந்தம்
File:Hor Aha.jpg| மன்னர் ஹோர்-ஆகா தெற்கு எகிப்தில் உள்ள நெய்த் தேவதை கோயிலுக்கு செல்லும் காட்சி  
File:Label of King Aha.jpg| மன்னர் ஹோர்-ஆகாவின் முத்திரை, அபிதோஸ் நகரம்

## இதனையும் காண்க
* உம் எல்-காப்
* பாரோக்களின் பட்டியல்
* பண்டைய எகிப்திய அரசமரபுகள்

## மேற்கோள்கள்

## உசாத்துணை
* .
* .
* 
* 
* 
* Toby A. H. Wilkinson, *Early Dynastic Egypt*, Routledge, London/New York 1999, , 70-71

## வெளி இணைப்புகள்
* Corpus of Wooden and Ivory Labels - Aha by Francesco Raffaele

பகுப்பு:பண்டைய எகிப்து
பகுப்பு:எகிப்திய மன்னர்கள்
பகுப்பு:எகிப்தின் முதல் வம்சம்
திருப்பதி வருவாய்க் கோட்டம்

**திருப்பதி வருவாய்ப் பிரிவு** (*Tirupati revenue division*) என்பது இந்தியாவின் ஆந்திரப் பிரதேச மாநிலத்தின் திருப்பதி மாவட்டத்தில் உள்ள ஒரு நிர்வாகப் பிரிவு ஆகும். மாவட்டத்தில் உள்ள 3 வருவாய் கோட்டங்களில் இதுவும் ஒன்று. இதன் நிர்வாகத்தின் கீழ் 9 வட்டங்கள் உள்ளன. இப்பிரிவின் தலைமையகமாகத் திருப்பதி செயல்படுகிறது. பிரிவில் 1 நகராட்சி மற்றும் 1 மாநகராட்சி உள்ளது.

## வரலாறு
[thumb| ஏப்ரல் 2022 வரை [சித்தூர் மாவட்டம்|சித்தூர் மாவட்டத்தின் ஒரு பகுதியாக இருந்தபோது திருப்பதி வருவாய் கோட்டம்]]
வருவாய் கோட்டம் முதலில் சித்தூர் மாவட்டத்தின் ஒரு பகுதியாக இருந்தது. 4 ஏப்ரல் 2022 அன்று புதிதாக உருவாக்கப்பட்ட திருப்பதி மாவட்டத்தின் ஒரு பகுதியாக தற்போது மாற்றப்பட்டது.

## நிர்வாகம்
இப்பிரிவில் உள்ள வட்டங்கள் மற்றும் நகர்ப்புற குடியிருப்புகளின் விவரங்கள்:

## மேலும் பார்க்கவும்

* ஆந்திரப் பிரதேசத்தில் உள்ள வருவாய்ப் பிரிவுகளின் பட்டியல்
* திருப்பதி மாவட்டம்

## மேற்கோள்கள்

பகுப்பு:திருப்பதி மாவட்டம்
திருப்பதி நகர மேம்பாட்டு முகமை

**திருப்பதி நகர மேம்பாட்டு முகமை** (*Tirupati Urban Development Authority*) அல்லது துடா எனச் சுருக்கமாக அழைக்கப்படுவது, இந்திய மாநிலமான ஆந்திரப் பிரதேசத்தின் திருப்பதி மாவட்டத்தில் உள்ள திருப்பதி மற்றும் அதன் சுற்றுப்புறப் பகுதி மேம்பாட்டிற்கான ஒரு அரசு நிறுவனம் ஆகும். *ஆந்திரப் பிரதேச நகர்ப்புற மேம்பாட்டுச் சட்டம் 1975*இன் படி ஆந்திரப் பிரதேச அரசால் 6 நவம்பர் 1981 அன்று இந்நிறுவனம் திருப்பதியைத் தலைமையிடமாகக் கொண்டு செயல்படும் என்று அறிவிக்கப்பட்டது. தற்போது இது  அதிகார வரம்பை உள்ளடக்கியது. இது திருப்பதி, திருமலை, ரேணிகுண்டா, சந்திரகிரி, ஸ்ரீகாளஹஸ்தி, புத்தூர், நகரி, சத்தியவேடு, கார்வேட்டிநகரம், புத்தூர் மற்றும் சுற்றியுள்ள 160 கிராமங்களை உள்ளடக்கியது.

## மேற்கோள்கள்

பகுப்பு:திருப்பதி மாவட்டம்
தற்போதைய இந்திய துணை முதல்வர்களின் பட்டியல்

**துணை முதல்வர்** மாநில அரசாங்கத்தின் உறுப்பினராகவும், பொதுவாக அவர்களின் மாநில அமைச்சர்கள் குழுவின் இரண்டாவது மிக உயர்ந்த செயல் அதிகாரியாகவும் இருப்பார். அரசியலமைப்பு அலுவலகம் இல்லாவிட்டாலும், அது எப்போதாவது குறிப்பிட்ட அதிகாரங்களைக் கொண்டுள்ளது.  ஒரு துணை முதலமைச்சர் பொதுவாக உள்துறை அமைச்சர் அல்லது நிதியமைச்சர் போன்ற கேபினட் இலாகாவையும் வைத்திருப்பார். நாடாளுமன்ற ஆட்சி அமைப்பில், அமைச்சரவையில் முதலமைச்சர் "சமமானவர்களில் முதன்மையானவராக" கருதப்படுகிறார்; துணை முதல்வர் பதவி என்பது கூட்டணி ஆட்சிக்குள் அரசியல் ஸ்திரத்தன்மை மற்றும் பலத்தை ஏற்படுத்த பயன்படுகிறது.

தற்போது, 28 மாநிலங்களில் 10 மாநிலங்களிலும், 8 யூனியன் பிரதேசங்களில் 1 மாநிலத்திலும் துணை முதல்வர்கள் உள்ளனர். இந்த 11 மாநிலங்கள் மற்றும் யூனியன் பிரதேசங்களில், ஆந்திரப் பிரதேசத்தில் ஐந்து துணை முதல்வர்களும், உத்தரபிரதேசம் மற்றும் மஹாராஷ்டிரா வில்  தலா இரண்டு துணை முதல்வர்களும் உள்ளனர். மற்ற மாநிலங்கள் மற்றும் யூனியன் பிரதேசங்களில் ஒன்றுக்கு மேற்பட்ட துணை முதல்வர்கள் பதவியில் இல்லை.

ஏழு பேர் பாரதிய ஜனதா கட்சியைச் சேர்ந்தவர்கள், ஐந்து பேர் ஒய்எஸ்ஆர் காங்கிரஸ் கட்சியைச் சேர்ந்தவர்கள், மற்றும் ஒருவர் தேசிய மக்கள் கட்சியைச் சேர்ந்தவர்கள். வேறு எந்த கட்சிக்கும் ஒன்றுக்கு மேற்பட்ட துணை முதல்வர் பதவிகள் இல்லை.பாரதீய ஜனதா கட்சியில் இருந்து பீகார் மாநிலத்தின் துணை முதல்வராக பணியாற்றிய சுஷில் குமார் மோடி இந்தியாவின் மிக நீண்ட காலம் துணை முதல்வராக பதவி வகித்தவர்.   நிலவரப்படி, இந்தியாவின் மாநிலமான உத்தரகாண்ட் மற்றும் யூனியன் பிரதேசமான புதுச்சேரியில் இதுவரையில் துணை முதல்வர் இல்லை.

## தற்போதைய இந்திய துணை முதல்வர்கள்

## மேற்கோள்களின் முன்தோற்றம்

பகுப்பு:இந்திய அரசு
பகுப்பு:இந்திய மாநிலங்களும் பிரதேசங்களும்
உம் எல்-காப்

**உம் அல்-காப்** (**Umm El Qaʻāb**) பண்டைய எகிப்தை ஆண்ட துவக்க கால அரசமரபுகளில் எகிப்தின் முதல் வம்சம் மற்றும் இரண்டாம் வம்ச அரச குடும்பத்தவர்களில் கல்லறைகள் நிறுவப்பட்ட  நகரம் ஆகும். இது நடு எகிப்தில் உள்ள அபிதோஸ் நகரத்திற்கு அண்மையில் உள்ளது. தற்போது இவ்விடம் பாழைந்து சிதைந்துள்ளது. இடமாகும்.

உம் எல்-காப் தொல்லியல் களத்தில் முதன் முதலில் எமிலி அமெலினோ என்பவரல் 1890-ஆம் ஆண்டில் அகழாய்வு செய்யப்பட்டது. பின்னர் 1899 - 1901 ஆண்டுகளில் பிளிண்டர்ஸ் பெட்ரி என்பவரால் அகழாய்வு செய்யப்பட்டது. பின்னர் இத்தொல்லியல் களத்தை 1970 ஆண்டு முதல் ஜெர்மானிய தொல்லியல் ஆய்வாளர்களால் தொடர்ந்து அகழாய்வு செய்யப்பட்டு வருகிறது  

## [[வரலாற்றுக்கு முந்தைய எகிப்து|வரலாற்றுக்கு முந்தைய மன்னர்களின்]] கல்லறைகள்

* ** கல்லறை எண் U-j**: அறியப்படாத ஆட்சியாளர், ஆனால் இக்கல்லறை *முதலாம் தேள்* மன்னருடைதாக இருக்கலாம் எனக்கருதப்படுக்றது. எருது மன்னரின் பெயர் பொறித்த தந்தப் பலகை இக்கல்லறையில் கண்டுபிடிக்கப்பட்டுள்ளது.
* **கல்லறை எண் B1/B2**:மன்னர்  **ஐரி-ஹோர்**
* **கல்லறை எண் B7/B9**: மன்னர் மன்னர் கா மற்றும் அரசி ஹாவின் கல்லறை

## [[எகிப்தின் முதல் வம்சம்|முதல் வம்சத்தவர்களின்]] கல்லறைகள்
உம் எல்-காப்பில் கல்லறைகள் இறந்த எகிப்தின் முதல் வம்சம் மற்றும் இரண்டாம் வம்ச ஆட்சியாளர்களை அடக்கம் செய்த இடமாகும்

* **B17/B18**: நார்மெர் - எகிப்தின் முதல் வம்சம்)
* **B10/B15/B19**: ஹோர்-ஆகா
* **O**: ஜெர்
* **Z**: ஜெத்
* **Y**: மெர்நெய்த்
* **T**: டென்
* **X **: அட்ஜிப்
* **U**: செமெர்கேத்
* **Q**: குவா

## [[எகிப்தின் இரண்டாம் வம்சம்|இரன்டாம் வம்சத்தவர்களின்]] கல்லறைகள்
இரண்டாம் வம்சத்தின் இறுதி இரண்டு ஆட்சியாளர்களின் கல்லறைகள்  களிமண் செங்கற்களால் உம் எல்-காப்பில் நிறுவப்பட்டுள்ளது. 
* **P**: பெரிப்சென். A seal found in this tomb contains the first full sentence written in hieroglyphs.
* **V**: காசெகெம்வி..
 
## நர பலி
முதல் வம்ச காலத்தில் அரச குடும்பத்தவர்களை கல்லறைகளில் அடக்கம் இறுதிச் சடங்குகளில் நரபலி இடும் முறை இருந்தது.மன்னர் ஜெர் கல்லறையில் 338 மனிதர்களை நரபலியிட்டனர். இறப்புக்கு பிந்தைய வாழ்க்கையின் பொருட்டு, மனிதர்களுடன் விலங்குகளும் பலியிட்டனர். பழைய எகிப்து இராச்சியத்தில் (கிமு 2686–கிமு 2181) நரபலி மற்றும் விலங்குகள் பலி இடும் பழக்கம் மறைந்து, அதற்கு பதிலாக உசாப்தி எனும்  விலங்குகள், ஆண்-பெண் பணியாளர்கள் சிற்பங்கள் மம்மியுடன் கல்லறையில் வைத்தனர்.

## இதனையும் காண்க

* வரலாற்றுக்கு முந்தைய எகிப்து
*எகிப்தின் துவக்க கால அரச மரபுகள்
* எகிப்தின் முதல் வம்சம்
* பண்டைய எகிப்திய அரசமரபுகள் 
## மேற்கோள்கள்

பகுப்பு:பண்டைய எகிப்து
பகுப்பு:எகிப்திய நகரங்கள்
பகுப்பு:எகிப்தில் உள்ள தொல்லியல் களங்கள்
தேசிய நெடுஞ்சாலை 71 (இந்தியா)

**தேசிய நெடுஞ்சாலை 71** (*National Highway 71* (*India*)(முன்பு **தேசிய நெடுஞ்சாலை 205** ) என்பது இந்தியாவின் ஒரு தேசிய நெடுஞ்சாலை ஆகும். இது முற்றிலும் ஆந்திரப் பிரதேச மாநிலத்தில் செல்கிறது. இந்த நெடுஞ்சாலை கோயில் நகரமான திருப்பதி வழியாகச் சென்று கடலோர ஆந்திரப் பிரதேசத்துடன் இணைகிறது. மேற்கு முனையம் மதனப்பள்ளி அருகே தேசிய நெடுஞ்சாலை 42 சந்திப்பில் தொடங்கி கிழக்கில் நாயுடுபேட்டை அருகே தேசிய நெடுஞ்சாலை 16 சந்திப்பில் முடிவடைகிறது.

## பாதை
thumb| இந்தியாவில் உள்ள தேசிய நெடுஞ்சாலைகளின் திட்ட வரைபடம்
தேசிய நெடுஞ்சாலை 71 மதனப்பள்ளியில் தொடங்கி வயல்பாட், கலிகிரி, பீலேர், திருப்பதி, ரேணிகுண்டா மற்றும்  ஏர்ப்பேடு வழியாக நாயுடுபேட்டா சாலையில்முடிவடைகிறது. இது  நீளமுடைய தேசிய நெடுஞ்சாலையாகும்.

## சந்திப்புகள்
:  மதனப்பள்ளி அருகே முனையம்
:  பீலேர் அருகில்
:  திருப்பதி அருகில்
:  ரேணிகுண்டா அருகில்
:  ஏர்ப்பேடு அருகில்
:  நாயுடுபேட்டை அருகே முனையம்

## மேலும் பார்க்கவும்
* இந்தியாவின் தேசிய நெடுஞ்சாலைகள்

## மேற்கோள்கள்

## வெளி இணைப்புகள்
* ஓபன்ஸ்ட்ரீட்மேப்பில் NH 71

பகுப்பு:இந்திய தேசிய நெடுஞ்சாலைகள்
பகுப்பு:கருநாடகத்தில் தேசிய நெடுஞ்சாலைகள்
லபுவான் பன்னாட்டு வானூர்தி நிலையம்

**லபுவான் பன்னாட்டு வானூர்தி நிலையம்** ; (ஆங்கிலம்: *Labuan International Airport*; மலாய்: *Lapangan Terbang Antarabangsa Labuan*) என்பது மலேசியா, லபுவான் கூட்டரசு பிரதேசத்தில் விக்டோரியா மாநகரில் அமைந்துள்ள ஒரு வானூர்தி நிலையம் ஆகும்.

இந்த வானூர்தி நிலையம், லபுவான் கூட்டரசு பிரதேசத்தின் தலைநகரமான விக்டோரியா நகரில் இருந்து 5 கி.மீ. தொலைவில் அமைந்துள்ளது.

சரவாக் தலைநகர் கூச்சிங்கிற்கு வடகிழக்கே 610 கி.மீ. (380 மைல்); சிபுவிற்கு வடகிழக்கே 216 கி.மீ. (134 மைல்); மிரிக்கு தென்மேற்கே 200 கி.மீ. (120 மைல்) தொலைவில் உள்ளது.

## பொது

லபுவான் விமான நிலையம், தென்கிழக்காசிய நாடுகளின் கூட்டமைப்பு (ஆசியான்) நாடுகளுக்குள் விமானங்களை இணைக்கும் ஒரு பிராந்திய மையமாக அமைக்கத் திட்டமிடப்பட்டது. ஆனால் சில பொருத்தமற்றத் தன்மைகள் காரணமாக அந்தத் திட்டம் ஒத்திவைக்கப்பட்டது.

இந்த விமான நிலையத்தில் 4 வான்பாலங்கள் *(Aerobridges)* உள்ளன. அத்துடன் போயிங் 747 *(Boeing 747)* மற்றும் ஏர்பஸ் ஏ330 *(Airbus A330)* போன்ற பெரிய விமானங்களுக்கு இடமளிக்கும் வகையில் விரிவுபடுத்தப்பட்டு உள்ளது. 

2020-இல், இந்த விமான நிலையத்தை 270,959 பயணிகள் பயன்படுத்தி உள்ளனர். 3,354 விமான இயக்கங்கள் நடைபெற்று உள்ளன. மற்றும் 5,999 மெட்ரிக் டன் சரக்குகள் கையாளப்பட்டு உள்ளன. இந்த விமான நிலையம் ஆண்டுக்கு 1.2 மில்லியன் பயணிகளைக் கையாளக் கூடிய திறன் பெற்று உள்ளது.

## வரலாறு

15-ஆம் நூற்றாண்டு தொடங்கி 18-ஆம் நூற்றாண்டு வரை, லபுவான் உட்பட போர்னியோவின் வடக்கு, மேற்குக் கரைகள் புருணை சுல்தானகத்தின் கட்டுப்பாட்டில் இருந்தன. 

18-ஆம் நூற்றாண்டில், லபுவான் நிலப்பகுதி பிரித்தானியரின் கட்டுப்பாட்டுக்குள் வந்தது. 1846 டிசம்பர் 18-ஆம் தேதி, புருணை சுல்தான் ஒமார் அலி சபியுதீன் *(Omar Ali Saifuddin II)* என்பவருடன் செய்து கொண்ட உடன்பாட்டின் கீழ், இந்தத் தீவை பிரித்தானியாவுக்காக ஜேம்சு புரூக் *(James Brooke)* என்பவர் பெற்றுக் கொண்டார்.

அதன் பின்னர் 1965-ஆம் ஆண்டில் லபுவான் பிரதேசம், மலேசியாவின் ஒரு பகுதியானது. அதுவரை லபுவான் பிரதேசத்தின் ஆட்சி அதிகாரம் பிரித்தனியர்களின் கட்டுப்பாட்டில் இருந்தது.

### பயணிகள் சேவை

### சரக்கு சேவை

## போக்குவரத்து புள்ளிவிவரங்கள்
}||5,294||||12,762||
|- style="background:#eee;"
|2012||617,130|| 8.7||6,072|| 14.7||13,589|| 6.5
|- style="background:#eee;"
|2013||738,769|| 19.7||9,329|| 53.6||15,139|| 11.4
|- style="background:#eee;"
|2014||789,494|| 6.9||11,591|| 24.2||15,596|| 3.0
|- style="background:#eee;"
|2015||684,108|| 13.3||9,834|| 15.2||13,249|| 15.0
|- style="background:#eee;"
|2016||269,696|| 13.0||4,620|| 53.0||10,959|| 17.3
|- style="background:#eee;"
|2017||595,290|| 3.0||5,071|| 9.8||10,185|| 7.1
|- style="background:#eee;"
|2018||574,107|| 0.6||3,996|| 21.1||10,698|| 5.0
|- style="background:#eee;"
|2019||710,271|| 23.7||6,270|| 56.9||12,143|| 13.5
|- style="background:#eee;"
|2020||270,959|| 61.9||3,354|| 46.5||5,999|| 50.6
|-
| colspan="7" style="text-align:right;"| *சான்று: [[மலேசிய வானவூர்தி நிலையங்கள் நிறுவனம்]]*
|}

## உள்நாட்டுச் சேவைகள்

## மேற்கோள்கள்

## வெளி இணைப்புகள்
* Labuan Airport, Federal Territory @  மலேசிய வானவூர்தி நிலையங்கள் நிறுவனம்

## மேலும் காண்க

* லபுவான்
* விக்டோரியா

பகுப்பு:லபுவான்
பகுப்பு:மலேசிய வானூர்தி நிலையங்கள்
செம்பன் வினோத் ஜோஸ்

**செம்பன் வினோத் ஜோஸ்** ஒரு இந்திய நடிகர், திரைப்படத் தயாரிப்பாளர் மற்றும் திரைக்கதை எழுத்தாளர் ஆவார். இவர் முக்கியமாக மலையாள படங்களில் பணிபுரிகிறார்.

இவர் பிசியோதெரபிஸ்ட் தொழில் செய்பவர். மலையாள திரைத்துறையில் 50 க்கும் மேற்பட்ட படங்களில் தோன்றி வெற்றிகரமான குணச்சித்திர நடிகராக உள்ளார். பெரும்பாலும் நகைச்சுவை வேடங்களில். *ஆமென்* (2013), டமார் படார் (2014), *சப்தமஸ்ரீ* *தஸ்கராஹா* (2014), *[[இயோபின்றெ புஸ்தகம்|ஐயோபின்டே புஸ்தகம்]]* (2014), *கோஹினூர்* (2015) மற்றும் *ஒரு இரண்டாம் வகுப்பு யாத்ரா* (2015), சுருளி (2021) ஆகியவை அவரது நடிப்பிற்காக மிகவும் பிரபலமானவை.

தமிழில் லோகேஷ் கனகராஜ் இயக்கத்தில் விக்ரம் (2022 திரைப்படம்) இல் வில்லனாக நடித்துள்ளார்.

## தொழில்
செம்பன் வினோத் ஜோஸ் 2010 ஆம் ஆண்டு மலையாளத் திரைத்துறையில் லிஜோ ஜோஸ் பெல்லிசேரி இயக்கத்தில் குற்றவியல் படமான *நாயகன் (2010)* மூலம் நடிகராக அறிமுகமானார். இவர் ஏற்று நடித்த சரவணன் கதாப்பாத்திரம் கனிசமான புகழ் தந்தது.

2017 இல், அவர் தனது திரைக்கதை எழுத்தாளராக அறிமுகமானார், குற்ற நாடகமான *அங்கமாலி டைரீஸ்*, அந்த ஆண்டு மலையாளத்தில் ஒரு பெரிய விமர்சன மற்றும் வணிக வெற்றி. அடுத்த ஆண்டில், *சுதந்திரம் அர்த்தராத்திரியில்* என்ற திரில்லரைத் தயாரித்தார். 2018 ஆம் ஆண்டில், *[[ஈ.ம.யா|ஈ.மா.யௌ]]* திரைப்படத்தில் அவர் நடித்ததற்காக 49வது சர்வதேச திரைப்பட விழாவில் சிறந்த நடிகருக்கான விருதை வென்றார்.

2018 இல் விஜய் மில்டன் இயக்கத்திலும் ஒளிப்பதிவிலும், பாரத் சீனி தயாரிப்பில் உருவான தமிழ்த்திரைப்படம் கோலிசோடா 2 மூலம் தமிழ் திரையுலகிற்கு அறிமுகம் ஆனார். 2022 இல் லோகேஷ் கனகராஜ் எழுதிய இயக்கிய விக்ரம் திரைப்படத்தில் ஜோஸ் என்ற எதிர்நாயகனாக நடித்து புகழ் பெற்றார்.

## விருதுகள்

* சிறந்த துணை நடிகருக்கான வனிதா திரைப்பட விருதுகள் 2016
* வனிதா திரைப்படம் 2017 சிறந்த வில்லன் விருதுகள்
* நெகட்டிவ் ரோலில் மலையாளத்தில் சிறந்த நடிகருக்கான 6வது தென்னிந்திய சர்வதேச திரைப்பட விருதுகள்
* சிறந்த துணை நடிகருக்கான 5வது தென்னிந்திய சர்வதேச திரைப்பட விருதுகள் மலையாளம்
* 49வது இந்திய சர்வதேச திரைப்பட விழா 2018 - IFFI சிறந்த நடிகர் விருது (ஆண்)

## திரைப்படவியல்

### நடிகராக

### ஸ்கிரிப்ட் ரைட்டராக

## குறிப்புகள்

பகுப்பு:1976 பிறப்புகள்
பகுப்பு:மலையாளத் திரைப்பட நடிகர்கள்
பகுப்பு:வாழும் மக்கள்
மழுங்கிய சிறகு கதிர்க்குருவி

[இடது|thumb| இந்தியாவின் மேற்கு வங்கத்தில் உள்ள [கொல்கத்தா|கொல்கத்தாவில் உள்ள ஜோகாவில்]]
**மழுங்கிய சிறகு கதிர்க்குருவி** (*Blunt-winged warbler*)(*அக்ரோசெபாலசு கன்சினென்சு*) என்பது ஒரு சதுப்புநில கதிர்க்குருவி (குடும்பம் அக்ரோசெபலிடே) ஆகும். இந்த சிற்றினம் முதன்முதலில் 1870-ல் இராபர்ட் சுவின்கோவால் விவரிக்கப்பட்டது. இது முன்னர் "பழைய உலக கதிர்க்குருவி" கூட்டத்தில் சேர்க்கப்பட்டிருந்தது.

இக் கதிர்க்குருவியானது ஆப்கானித்தான், பாக்கிதான், வடகிழக்கு இந்தியா மற்றும் சீனாவில் காணப்படுகிறது. மியான்மர், தாய்லாந்து மற்றும் வங்கதேசத்தில் குளிர்காலத்தில் காணப்படும்.

## மேற்கோள்கள்

பகுப்பு:பாக்கித்தானியப் பறவைகள்
பகுப்பு:வடகிழக்கு இந்தியப் பறவைகள்
பகுப்பு:சீனப் பறவைகள்
அட்ஜிப்

**அட்ஜிப்** (**Adjib**), பண்டைய எகிப்தை ஆண்ட துவக்க கால அரசமரபின் முதல் வம்சத்தின் மன்னர் ஆவார். இவரின் தந்தை மன்னர் டென்  ஆவார். இவரின் மகன் மன்னர் செமெர்கெத் ஆவார். மன்னர் அட்ஜிப் பண்டைய எகிப்தை கிமு 30-ஆம் நூற்றாண்டில் 8 முதல் பத்தாண்டுகள் ஆட்சி செய்தார்.அபிதோஸ் மன்னர்கள் பட்டியல் மற்றும் துரின் மன்னர்கள் பட்டியல்களில் மன்னர் அட்ஜிப்பின் பெயர் குறிக்கப்பட்டுள்ளது.

மன்னர் அட்ஜிப்பின் கல்லறை அபிதோஸ் நகரத்தின் கல்லறை எண் X-இல் கண்டறியப்பட்டது.

## மன்னர் அட்ஜிப் தொடர்பான தொல்பொருட்கள்

File:Anedjib fragment.jpg|மன்னர் அட்ஜிப் பெயர் பொறித்த உடைந்த பீங்கான் பாத்திரம்
File:Anedjib vase inscription.jpg|மன்னர் அட்ஜிப் பெயர் பொறித்த பீங்கான் பாத்திரம்  
File:Map of the tomb of Anedjib.svg| உம் எல்-காப்பில் அட்ஜிப் கல்லறையின் வரைபடம்


## இதனையும் காண்க
* எகிப்தின் முதல் வம்சம்
* பண்டைய எகிப்திய அரசமரபுகள்
## மேற்கோள்கள்

## வெளி இணைப்புகள்
* Francesco Raffaele: Adjib - Merbiape

பகுப்பு:பண்டைய எகிப்து
பகுப்பு:எகிப்திய மன்னர்கள்
பகுப்பு:எகிப்தின் முதல் வம்சம்
புதுச்சேரி மாநில சாலைகள் பட்டியல்

**புதுச்சேரி மாநில சாலைகள் பட்டியல்** (*List of state highways in Puducherry*) என்பது இந்தியாவின் ஒன்றிய பகுதியான புதுச்சேரியில் உள்ள **மாநில நெடுஞ்சாலைகள்** அல்லது **ஆர். சி. சாலைகள்** ஆகும்**.**  புதுச்சேரி மாவட்டத்தில் தேசிய நெடுஞ்சாலைகளுக்கு அடுத்ததாக எண்ணிடப்பட்ட முக்கிய சாலைகள் இது ஆகும். புதுச்சேரி ஒன்றிய பொதுப்பணித் துறை இச்சாலைகளின் திட்டமிடல், வடிவமைப்பு, கட்டுமானம் மற்றும் பராமரிப்பு ஆகியவற்றுக்கு முதன்மைப் பொறுப்பு அமைப்பாகும்.
thumb| பி. எஸ். பாளையம் (ஆர்சி-21) அருகே எல்லைப்புற சாலையில் பசுமையான பாதை
thumb| மங்கலத்திலிருந்து 17 கிலோமீட்டர் தொலைவில் உள்ள மதுக்கரையைக் காட்டும் ஆர்சி-19 இல் 2வது கிலோமீட்டர் கல்
[thumb| [அரியாங்குப்பம் கொம்யூன் மேற்கு நுழைவாயில் (ஆர்சி-20)]]
thumb| ஆர்சி-17- சாலைப்பணி குறித்த அறிவிப்பு பலகை

## கோட்டங்கள்
இந்த மாநிலச் சாலைகளைப் பராமரிப்பதற்காக பொதுப்பணித் துறை 3 கோட்டங்கள் மூலம் செயல்படுகிறது.

* கட்டிடம் & சாலைகள் (வடக்கு) சுருக்கமாக பிஆர்என்
* கட்டிடம் & சாலைகள் (மையம்) சுருக்கமாக பிஆர்சி
* கட்டிடம் & சாலைகள் (தெற்கு) சுருக்கமாக பிஆர்எசு

## சாலைகள்

## மேலும் பார்க்கவும்

* புதுச்சேரி 

## மேற்கோள்கள்

## வெளி இணைப்புகள்

* பொதுப்பணித்துறையின் அதிகாரப்பூர்வ இணையதளம், புதுச்சேரி யூ.டி 

பகுப்பு:புதுச்சேரி பட்டியல்கள்
இரியூக்கியூ பூச்சிட்டு

**இரியூக்கியூ பூச்சிட்டு** (*Ryukyu minivet*)(*பெரிக்ரோகோடசு டெஜிமே*) என்பது *கேம்பேபாஜிடே*குடும்பத்தில் உள்ள பறவை சிற்றினமாகும். இது யப்பானில் மட்டுமே காணப்படும் அகணிய உயிரி. இந்த சிற்றினம் முன்பு சாம்பல் பூச்சிட்டின் துணையினமாகக் கருதப்பட்டது. இதன் குறிப்பிட்ட பெயர் யப்பானிய இயற்கை ஆர்வலர் செய்ச்சி டெகிமாவின் நினைவாகப் பெயரிடப்பட்டது.

## பரவல்
இரியூக்கியூ பூச்சிட்டு முதலில் யப்பானின் இரியூக்கியூ தீவுகளில் மட்டுமே காணப்பட்டது. ஆனால் 1970களில் இது தெற்கு கியூஷூ தீவுகளுக்கும் பரவியது. 2010-ல் இந்த தீவு முழுவதும் மற்றும் சிகொக்கு மற்றும் மேற்கு ஒன்சூ தீவுகளிலும் காணப்பட்டது. இதனுடன் தொடர்புடைய சாம்பல் பூச்சிட்டின் எண்ணிக்கை குறைவு காரணமாக இந்தச் சிற்றினங்கள் பரவ முடிந்தது என்று ஆய்வுகள் தெரிவிக்கின்றன.

இந்த சிற்றினத்தின் இயற்கை வாழ்விடம் பசுமையான மற்றும் கலப்பு இலையுதிர் காடுகள் ஆகும். தேவதாரு தோட்டங்கள் மற்றும் தோட்டங்கள் உட்பட மனிதனால் மாற்றியமைக்கப்பட்ட வாழ்விடங்களையும் இது பயன்படுத்தும். இது கடல் மட்டத்திலிருந்து  உயரம் வரை காணப்படும்.

## மேற்கோள்கள்

பகுப்பு:சிட்டுக்குருவிகள்
மாஸ் கார்கோ

**மாஸ் கார்கோ** (ஆங்கிலம்: *MASkargo* *Malaysia Airlines Cargo*; மலாய்: *MASkargo* *Malaysia Airlines Kargo*) என்பது மலேசியா, சிலாங்கூர், சிப்பாங், கோலாலம்பூர் பன்னாட்டு வானூர்தி நிலையத்தின் **(WMKK/KUL)** மேம்பட்ட சரக்கு மையத்தில் *(Advanced Cargo Centre)* தலைமை அலுவலகத்தைக் கொண்ட ஒரு சரக்கு வானூர்தி நிறுவனம் ஆகும்.

இந்த நிறுவனம், மலேசியா எயர்லைன்சு **(MAS)** நிறுவனத்தின் சரக்குப் பிரிவு ஆகும். இதன் முக்கியமான இலக்கு: திட்டமிடப்பட்ட சேவைகள்; வானூர்தி சரக்குச் சேவைகள். தவிர வானூர்தி நிலையத்தில் இருந்து துறைமுகங்களுக்கு சரக்குகளைக் கொண்டு செல்வதிலும் ஈடுபட்டு உள்ளது.

## வரலாறு

மலேசியன் ஏர்லைன்ஸ் மூலம் உலகம் முழுவதும் சரக்குகளை விநியோகிப்பதற்காக 1972 ஆம் ஆண்டு நிறுவப்பட்டது. அந்தக் கட்டத்தில் ஓராண்டுக்கு 30,000 டன் சரக்குகளைக் கையாண்டது. உலகம் முழுவதும் ஏறக்குறைய 100 இடங்களில் சேவை செய்கிறது. ஆண்டுக்கு ஒரு மில்லியன் டன் சரக்குகளை கையாளும் திறன் கொண்டது.

1997-ஆம் ஆண்டு ஏப்ரல் மாதம், இரண்டு போயிங் 747-200F (Boeing 747-200F) சரக்கு வானூர்திகளுடன்  மலேசியா எயர்லைன்சு நிறுவனத்தின் துணை நிறுவனமாக மாறியது.

### நிதி நெருக்கடி

30 ஏப்ரல் 2015-இல், மலேசியா எயர்லைன்சு நிறுவனம், நிதி நெருக்கடியின் காரணமாக, அதன் துணை நிறுவனமான மாஸ் கார்கோ நிறுவனத்தின் அனைத்து வானூர்திகளையும் குத்தகைக்கு விடுவது அல்லது விற்பனை செய்வது என அறிவித்தது.[6] 

எனினும், நவம்பர் 1, 2015-இல், மாஸ் கார்கோ மூடப்படாது என்று மலேசியா எயர்லைன்சு நிறுவனத்தின் தலைமை அதிகாரி செய்தியாளர்களிடம் கூறினார்.

அக்டோபர் 2016-இல், பழைய போயிங் 747-400 ரக வானூர்திகள் இரண்டும் சேவையில் இருந்து படிப்படியாக நிறுத்தப்பட்டன. புதிதாக மூன்றாவது ஏர்பஸ் A330-200F *(Airbus A330-200F)* வானூர்தி, மாஸ் கார்கோ சேவையில் சேர்க்கப்பட்டது.

## வானூர்திகள்
2017 ஆகஸ்டு நிலவரப்படி, மாஸ் கார்கோ பின்வரும் வானூர்திகளைச் சேவையில் கொண்டு இருந்தது.





## மேற்கோள்கள்

## மேலும் காண்க
* மலேசிய வானவூர்தி நிலையங்கள் நிறுவனம்
* மலேசிய வானூர்தி நிறுவனங்கள்

பகுப்பு:மலேசியாவில் போக்குவரத்து
பகுப்பு:விமானசேவை நிறுவனங்கள்
பகுப்பு:மலேசியா விமான நிறுவனங்கள்
மட்டிலா குருமூர்த்தி

**மட்டிலா குருமூர்த்தி** (*Maddila Gurumoorthy*)(பிறப்பு 22 சூன் 1985) என்பவர் இந்திய அரசியல்வாதியும் ஆந்திரப்பிரதேசத்தினைச் சார்ந்த தற்போதைய இந்திய நாடாளுமன்ற உறுப்பினரும் ஆவார். இவர் ஒய்எஸ்ஆர் காங்கிரஸ் கட்சியினைச் சார்ந்தவர் ஆவார். இவர் 2021ஆம் ஆண்டு நடைபெற்ற இந்திய நாடாளுமன்றத்திற்கான இடைத்தேர்தலில் ஆந்திரப் பிரதேசத்தில் திருப்பதி நாடாளுமன்றத் தொகுதியிலிருந்து தேர்ந்தெடுக்கப்பட்டார். செப்டம்பர் 2020-ல், திருப்பதி நாடாளுமன்ற உறுப்பினர் பல்லி துர்கா பிரசாத் ராவ் இறந்ததைத் தொடர்ந்து 2021 ஏப்ரல் 17 அன்று இடைத்தேர்தல் நடைபெற்றது.

## நாடாளுமன்ற உறுப்பினராக
2021ஆம் ஆண்டு நடைபெற்ற இடைத்தேர்தலில் தெலுங்கு தேசம் கட்சியின் முன்னாள் மத்திய அமைச்சர் பனபாக லட்சுமியினை எதிர்த்து ஒய். எஸ். ஆர். காங்கிரஸ் கட்சி வேட்பாளராகப் போட்டியிட்டு வெற்றி பெற்றார். இவர் 2,71,592 வாக்குகள் பெற்று பெரும்பான்மையுடன் தேர்தலில் வெற்றி பெற்றார். இவர்  மே 2021 அன்று நாடாளுமன்ற உறுப்பினராகப் பதவியேற்றார். நாடாளுமன்றத்தில் இவரது தனிப்பட்ட வருகை 91% ஆகும்.

## மேற்கோள்கள்

பகுப்பு:இந்திய அரசியல்வாதிகள்
பகுப்பு:17வது மக்களவை உறுப்பினர்கள்
பகுப்பு:1985 பிறப்புகள்
பகுப்பு:வாழும் மக்கள்
சுந்தா பூச்சிட்டு

**சுந்தா பூச்சிட்டு** (*Sunda minivet*)(*பெரிக்ரோகோடசு மினியேட்டசு*) என்பது காம்பேபாகிடே குடும்பத்தில் உள்ள ஒரு பறவை சிற்றினமாகும். இது சுமாத்திரா மற்றும் சாவகம் தீவுகளில் காணப்படுகிறது. இது இந்தோனேசியாவில் மட்டுமே காணப்படும் அகணிய உயிரி.

சாவகம் மற்றும் சுமாத்திராவில் (1200-2700 மீட்டர்) மலையடிவார மற்றும் மலையடிவார காடுகளில் பிரகாசமான நிறமுள்ள மற்றும் நீண்ட வாலுடன் வசிக்கக்கூடியன. கூட்டமாக வன மேற்பரப்பில் பறக்கக்கூடியன. ஆண் மற்ற பூச்சிட்டு ஆண்களை மிகவும் ஒத்திருக்கிறது. சிவப்பு இறக்கை, அடர் சிவப்பு நிற தொண்டையுடன் கூடியது. பெண் பறவை இசுடாராபெரி-சிவப்பு முதுகு மற்றும் முகத்துடன் மிகவும் தனித்துவமானது.

## மேற்கோள்கள்

இடது|thumb| ''பெரிக்ரோகோடசு மினியேட்டசு'' ''(தெமினிக், 1822)'', அருங்காட்சியக மாதிரிகள் ஆண்
இடது|thumb| ''பெரிக்ரோகோடசு மினியேட்டசு'' ''(தெமினிக், 1822)'', அருங்காட்சியக மாதிரிகள் ஆண்

பகுப்பு:மின்சிட்டு
பீட்டர் சிங்கர்

**பீட்டர் ஆல்பர்ட் டேவிட் சிங்கர்**, ஏசி () (பிறப்பு: ஜூலை 6, 1946) ஒரு ஆஸ்திரேலிய தார்மீக மெய்யியலாளர் ஆவார். தற்போது பிரின்ஸ்டன் பல்கலைக்கழகத்தில் உயிர்சார் நெறியியல் துறையில் ஐரா டபுள்யூ. டிகாம்ப் பேராசிரியராக உள்ளார். பயனெறிமுறைக் கோட்பாடுகளில் நிபுணத்துவம் பெற்றவரான சிங்கர், மதச்சார்பற்ற, பயனெறிமுறைக் கோட்பாட்டுக் கண்ணோட்டத்தில் நெறிமுறை சிக்கல்களை அணுகுபவர். அவர் குறிப்பாக நனிசைவ வாழ்க்கை முறையை ஆதரிக்கும் *அனிமல் லிபரேஷன்* (விலங்கு விடுதலை) என்ற தனது 1975-ம் ஆண்டு புத்தகத்திற்காக பெரிதாக அறியப்படுகிறார். மேலும் "ஃபாமின், அஃப்ளுயன்ஸ், அண்டு மொராலிடி" ("பஞ்சம், செல்வம் மற்றும் ஒழுக்கம்") என்ற தனது கட்டுரையில் உலக அளவில் ஏழைகளுக்கு நன்கொடை வழங்கி உதவ வலியுறுத்துகிறார். தனது வாழ்க்கையின் பெரும்பகுதியை ஒரு விருப்பத் தேர்வு பயனெறிமுறைக் கோட்பாட்டாளராக (preference utilitarian) இருந்ததாகக் குறிப்பிடும் அவர், தற்போது ஒரு ஹெடோனிஸ்டிக் பயனெறிமுறைக் கோட்பாட்டாளராக மாறிவிட்டதாக கடர்சினா டி லாசரி-ராடெக் என்பவரோடு இணைந்து எழுதிய *தி பாயின்ட் ஆவ் வியூ ஆவ் தி யுனிவர்ஸ்* என்ற 2014-ம் ஆண்டு நூலில் கூறியுள்ளார்.

இரண்டு சந்தர்ப்பங்களில், சிங்கர் மோனாஷ் பல்கலைக்கழகத்தில் மெய்யியல் துறையின் தலைவராகப் பணியாற்றினார். அங்கு அவர் மனித உயிர்சார் நெறியியல் மையத்தை நிறுவினார். 1996-ல் அவர் ஆஸ்திரேலிய செனட்டின் பசுமைக் கட்சி வேட்பாளராக போட்டியிட்டுத் தோல்வியுற்றார். 2004-ம் ஆண்டில், சிங்கர் ஆஸ்திரேலிய மனிதநேய சங்கங்களின் கவுன்சிலால் ஆண்டின் ஆஸ்திரேலிய மனிதநேயவாதியாக அங்கீகரிக்கப்பட்டார். 2005-ம் ஆண்டில், *தி சிட்னி மார்னிங் ஹெரால்ட்* நாளிதழ் அவரை ஆஸ்திரேலியாவின் பத்து செல்வாக்கு மிக்க பொது மேதைகளின் பட்டியலில் சேர்த்தது. சிங்கர் "அனிமல்ஸ் ஆஸ்திரேலியா"வின் இணை நிறுவனரும் "தி லைஃப் யூ கேன் சேவ்" அமைப்பின் நிறுவனரும் ஆவார்.

## இவற்றையும் பார்க்க
* விலங்குரிமை
* நனிசைவம்
* பெருங்குரங்கின நபர்த்தன்மை

## மேற்கோள் தரவுகள்

## வெளியிணைப்புகள்

* 
* Column archive at Project Syndicate
* 
* 
* An in-depth autobiographical interview with Singer
*Peter Singer, biographical profile, including quotes and further resources, at Utilitarianism.net.

பகுப்பு:ஆஸ்திரேலிய மெய்யியலாளர்கள்
பகுப்பு:விலங்குரிமை அறிஞர்கள்
பகுப்பு:வாழும் மக்கள்
பகுப்பு:1946 பிறப்புகள்
பகுப்பு:நனிசைவ ஆர்வலர்கள்
ராயா வானூர்தி நிறுவனம்

**ராயா வானூர்தி நிறுவனம்** அல்லது **ராயா ஏர்வேய்ஸ்** (ஆங்கிலம்: *Raya Airways* *(Raya Airways Sdn Bhd)*; மலாய்: *Raya Airways* *(Raya Airways Sdn Bhd)*) (TH/RMY) என்பது மலேசியா, சிலாங்கூர், **[[சுபாங், சிலாங்கூர்|சுபாங்]]**, சுல்தான் அப்துல் அசிஸ் ஷா வானூர்தி நிலையத்தின் சரக்கு மையத்தில் *(Cargo Complex),* தலைமை அலுவலகத்தைக் கொண்ட ஒரு சரக்கு வானூர்தி நிறுவனம் ஆகும். 

இந்த வானூர்தி நிறுவனம், நவம்பர் 1993-இல் **திரான்சுமைல் ஏர்** *(Transmile Air)* எனும் பெயரில் நிறுவப்பட்டது. பின்னர் 2014-ஆம் ஆண்டில் ராயா ஏர்வேய்ஸ் என பெயர் மாற்றம் கண்டது. ராயா வானூர்தி மையம் *(Raya Airways Centre)* எனும் வணிக மையத்தை உருவாக்கி, அங்கிருந்து இயங்கி வருகிறது. 

தீபகற்ப மலேசியாவிற்கும்; கிழக்கு மலேசியாவிற்கும் இடையே, டி.எச்.எல். எக்ஸ்பிரஸ் *(DHL Express);* யுனைடெட் பார்சல் சர்வீஸ் *(United Parcel Service);* ஏர் மக்காவ் *(Air Macau)* மற்றும் சென் வோர்ல்டு வைட் *(CEN Worldwide)* ஆகிய பன்னாட்டு நிறுவனங்களுக்கு விரைவு அஞ்சல் போக்குவரத்து சேவைகளையும் வழங்கி வருகிறது.

1996-இல் மலேசியப் போக்குவரத்து அமைச்சகத்தால் தேசிய வானூர்தி சரக்கு சேவையாளராக *(National Cargo Carrier)* ராயா வானூர்தி நிறுவனம் தேர்வு செய்யப்பட்டது.

## வரலாறு

1993-ஆம் ஆண்டு நவம்பர் மாதம், கிழக்கு மலேசியாவிற்கு விரைவு அஞ்சல் போக்குவரத்துச் சேவையை வழங்குவதில் இருந்து இந்த நிறுவனம் அதன் சேவையைத் தொடங்கியது. 

அப்போது ஒரே ஒரு போயிங் 737 வானூர்தியையும்; ஒரு சிறிய செசனா வானூர்தியையும் *(Cessna Grand)* தன் சேவையில் ஈடுபடுத்தியது. பின்னர் பன்னாட்டு நிறுவனமாக வளர்ச்சி பெற்று, இன்று ஒரு சிறப்பான நிலையை அடைந்துள்ளது.

### முதல் போயிங் 727 வானூர்திச் சேவை

இந்த நிறுவனத்தின் முதல் போயிங் 727 வானூர்திச் சேவை; 2000-ஆம் ஆண்டு கோலாலம்பூர் - பினாங்கு - பாங்காக் - ஆங்காங் அஞ்சல் போக்குவரத்துச் சேவைக்காகப் பயன்படுத்தப்பட்டது. 

2005-ஆம் ஆண்டில், தென்கிழக்கு ஆசியாவில் அதிகரித்து வரும் சரக்குச் சேவைகளின் தேவை காரணமாக, ராயா ஏர்வேய்ஸ் அதன் போயிங் 727 ரக விமானங்களின் எண்ணிக்கையை 10-ஆக உயர்த்தியது. 

அப்போது ராயா வானூர்தி நிறுவனம் பழைய டிரான்ஸ்மைல் ஏர் எனும் பெயரில்தான் இயங்கியது. 2014-ஆம் ஆண்டில் தான் பெயர் மாற்றம் கண்டது. 2005-ஆம் ஆண்டில் கோலாலம்பூர் - ஆங்காங் - லாஸ் ஏஞ்சல்ஸ் சேவையைத் தொடங்கியது. 

## விமானங்கள்

2021 அக்டோபர் நிலவரப்படி, ராயா ஏர்வேஸ் நிறுவனம் பின்வரும் வானூர்திகளைக் கொண்டிருந்தது :

## இலக்குகள்
### சீனா
* நானிங் – நானிங் ஊசு பன்னாட்டு வானூர்தி நிலையம்

### மலேசியா

* கோத்தா கினபாலு – கோத்தா கினபாலு பன்னாட்டு வானூர்தி நிலையம்
* கோலாலம்பூர் – சுல்தான் அப்துல் அஜிஸ் ஷா வானூர்தி நிலையம் *மையம்*
* கூச்சிங் – கூச்சிங் பன்னாட்டு வானூர்தி நிலையம்
* லபுவான் – லபுவான் பன்னாட்டு வானூர்தி நிலையம்
* மிரி – மிரி வானூர்தி நிலையம்

### ஆங்காங்
* ஆங்காங் – ஹொங்கொங் பன்னாட்டு வானூர்தி நிலையம் - *(Hong Kong International Airport)*

### இந்தோனேசியா
* ஜகார்த்தா – சுகர்ணோ-ஹத்தா பன்னாட்டு வானூர்தி நிலையம் - *(Soekarno-Hatta International Airport)*

### சிங்கப்பூர்
* சிங்கப்பூர் – சிங்கப்பூர் சாங்கி வானூர்தி நிலையம் - *(Singapore Changi Airport)*

### வியட்நாம்
* ஹோ சி மின் நகரம் – ஹோ சி மின் நகர வானூர்தி நிலையம் - *(Tan Son Nhat International Airport)*

## மேற்கோள்கள்

## மேலும் காண்க

## வெளி இணைப்புகள்

*

பகுப்பு:மலேசியாவில் போக்குவரத்து
பகுப்பு:விமானசேவை நிறுவனங்கள்
பகுப்பு:மலேசியா விமான நிறுவனங்கள்
எசுகேசு வானூர்தி நிறுவனம்

**எசுகேசு வானூர்தி நிறுவனம்** அல்லது **எஸ்கேஎஸ் ஏர்வேஸ்** (ஆங்கிலம்: *SKS Airways*; மலாய்: *SKS Airways* **(KI/SJB)** என்பது மலேசியா, சிலாங்கூர், **[[சுபாங், சிலாங்கூர்|சுபாங்]]**, சுல்தான் அப்துல் அஜிஸ் ஷா வானூர்தி நிலையம்; ஜொகூர் பாரு, செனாய் பன்னாட்டு வானூர்தி நிலையம் ஆகிய இரு நிலையங்களில் அலுவலகங்களைக் கொண்டு இயங்கும் ஒரு வானூர்தி நிறுவனம் ஆகும்.

கிழக்கு மலேசியாவில் உள்ள தீவுகளுக்கான பயணிகள் சேவைத் துறையை முதன்மை இலக்காகக் கொண்டுள்ளது. அண்மைய காலங்களில் விமானச் சரக்குச் சேவைத் துறையிலும் படிப்படியாக வளர்ச்சி கண்டு வருகிறது.

## பொது

நவம்பர் 2017-இல், எஸ்.கே.எஸ் வானூர்தி நிறுவனம் நிறுவப்பட்டது. 

15 ஜூலை 2019-இல், அந்த வானூர்தி நிறுவனம் தனது முதல் *DHC 6-300* டுவின் ஓட்டர் *(DHC 6-300 Twin Otter)* ரக வானூர்தியைப் பெற்றது.

அக்டோபர் 2021-இல், எஸ்.கே.எஸ் வானூர்தி நிறுவனத்தை இயக்குவதற்கான சான்றிதழ் பெறப்பட்டது. 

25 ஜனவரி 2022-இல், சுபாங், சுல்தான் அப்துல் அஜிஸ் ஷா வானூர்தி நிலையத்தில் இருந்து பங்கோர் தீவுக்கு தனது முதல் வணிக வானூர்திச் சேவையை அறிமுகப் படுத்தியது. 

23 டிசம்பர் 2020-இல், தனது இரண்டாவது *DHC 6-300* டுவின் ஓட்டர் *(DHC 6-300 Twin Otter)* ரக வானூர்தியைப் பெற்றது.

## வானூர்திகள்

2021 அக்டோபர் நிலவரப்படி, எசுகேசு நிறுவனம் பின்வரும் வானூர்திகளைக் கொண்டிருந்தது :

## இலக்குகள்
பிப்ரவரி 2022 புள்ளிவிரங்கள்: எசுகேசு வானூர்தி நிறுவனம் பின்வரும் திட்டமிடப்பட்ட பயணிகள் சேவைகளைச் செய்தது:

## மேற்கோள்கள்

## மேலும் காண்க

## வெளி இணைப்புகள்

*

பகுப்பு:மலேசியாவில் போக்குவரத்து
பகுப்பு:விமானசேவை நிறுவனங்கள்
பகுப்பு:மலேசியா விமான நிறுவனங்கள்
ரிச்சர்ட் டி. ரைடர்

**ரிச்சர்ட் ஹூட் ஜாக் டட்லி ரைடர்** () (பிறப்பு: ஜூலை 3, 1940) ஒரு ஆங்கில எழுத்தாளரும், உளவியலாளரும், விலங்குரிமை அறிஞருமாவார்.

ரைடர் 1970களில் ஆக்ஸ்போர்டு பல்கலைக்கழகத்தை மையமாகக் கொண்டு விலங்குகளின் பயன்பாடு, குறிப்பாக விலங்குப்பண்ணை விவசாயம் மற்றும் விலங்கு ஆராய்ச்சி ஆகியவற்றிற்கு எதிராகக் குரல் கொடுத்த மேதைகளின் குழுவான ஆக்ஸ்போர்டு குழுமத்தின் உறுப்பினராக அறியப்படுகிறார். அந்த சமயத்தில் ரைடர் ஆக்ஸ்போர்டில் உள்ள வார்ன்ஃபோர்ட் மருத்துவமனையில் மருத்துவ உளவியலாளராக பணிபுரிந்து வந்தார். மேலும் அவரே ஐக்கிய இராச்சியம் மற்றும் அமெரிக்காவில் விலங்கு ஆராய்ச்சிகளில் ஈடுபட்டிருந்தார்.

1970-ம் ஆண்டில், மனிதர்களுக்குக் கிடைக்கும் பாதுகாப்புகளிலிருந்து மனிதரல்லா விலங்குகள் விலக்கி வைக்கப்பட்டிருப்பதைக் குறிக்கும் "விலங்கினவாதம்" என்ற சொல்லை முதன்முதலில் ரைடர் உருவாக்கினார். 1977-ல் அவர் ஆர்.எஸ்.பி.சி.ஏ. (RSPCA) கவுன்சிலின் தலைவராக ஆனார். 1979 வரை அதில் பணியாற்றிய அவர் ஆகஸ்ட் 1977-ல் கேம்பிரிட்ஜில் உள்ள டிரினிட்டி கல்லூரியில் முதன்முறையாகக் கல்வித்துறை சார்ந்த விலங்குரிமை மாநாடு ஒன்றை நடத்த பெரிதும் உதவியாக இருந்தார். இந்த மாநாட்டில் 150 பேர் கையொப்பமிட்ட "விலங்கினவாதத்திற்கு எதிரான பிரகடனம்" ஒன்று தயாரிக்கப்பட்டது.

1970 மற்றும் 2010 ஆண்டுகளுக்கு இடையே இங்கிலாந்து மற்றும் ஐரோப்பிய ஒன்றியத்தில் சட்டபூர்வ விலங்குப் பாதுகாப்பு சீர்திருத்தங்களை நடைமுறைப்படுத்த ரைடர் உதவினார். ரைடர் விலங்கு ஆராய்ச்சி, விலங்குரிமை, அரசியல்சார் நெறிமுறைகள் பற்றிய பல புத்தகங்களை எழுதியுள்ளார். இவற்றில் *விக்டிம்ஸ் ஆஃப் சயின்ஸ்* (1975), *அனிமல் ரெவல்யூஷன்* (1989), *பெய்னிசம்: எ மாடர்ன் மோராலிட்டி* (2001) ஆகியவை குறிப்பிடத்தக்கவை. 2020 முதல் ரைடர் ஆர்.எஸ்.பி.சி.ஏ. அமைப்பின் தலைவராக உள்ளார்.

## இவற்றையும் பார்க்க
* விலங்குரிமை
* நனிசைவம்

## மேற்கோள் தரவுகள்

## வெளியிணைப்புகள்

* 
* 
* Selection of writings by Ryder on animal rights

பகுப்பு:பிரித்தானிய மெய்யியலாளர்கள்
பகுப்பு:ஆங்கிலேய எழுத்தாளர்கள்
பகுப்பு:பிரித்தானிய உளவியலாளர்கள்
பகுப்பு:விலங்குரிமை அறிஞர்கள்
பகுப்பு:1940 பிறப்புகள்
பகுப்பு:நனிசைவ ஆர்வலர்கள்
இரண்டாம் ராமேசஸ் சிலை

**இரண்டாம் ராமேசஸ் சிலை**,  (**Statue of Ramesses II**) புது எகிப்திய இராச்சியத்தை 66 ஆண்டுகள் ஆண்ட 19வது வம்சத்தின் மூன்றாவது மன்னர் இரண்டாம் ராமேசஸ் ஆவார். (ஆட்சிக் காலம் கிமு 1279 – கிமு 1213). இவரது சிறந்த ஆட்சிக் காலத்தை  எகிப்தியவியல் அறிஞர்கள் ராமேசியம் காலம் என்பர். 

எகிப்தின் மெம்பிஸ் நகர தொல்லியல் அகழாய்வின் போது,  1820-ஆம் ஆண்டில் *ஜியோவானி பாட்டிஸ்டா கேவிக்லியா* எனும் தொல்லியல் அறிஞரால் மிகப்பெரிய  இரண்டாம் ராமேசஸ் சிவப்பு கருங்கல் சிலை 6 துண்டுகளாக உடைந்த நிலையில் கண்டுபிடிக்கப்பட்டது. அப்போது இதன் எடை 83 டன்கள் ஆகும். 

1955 இல் எகிப்தின் பிரதமர் ஜமால் அப்துல் நாசிர் ஆணையின் பேரில் இரண்டாம் ராமேசஸ் சிலை கெய்ரோ தொடருந்து நிலைய சதுக்கத்தில் இடம் மாற்றப்பட்டது. சிலையை நிறுவிய இடத்திற்கு ராமேசஸ் சதுக்கம் எனப்பெரியப்பட்டது.இவ்விடத்தில் ராமேசஸ் சிலையை முதல் முறையாக மறுசீரமைப்பு செய்தனர். 3 மீட்டர் உயரம் கொண்ட பீடத்தின் மீது 11 மீட்டர் உயரத்தில் சீரமைப்பு செய்த ராமேசஸ் சிலையை நிறுவினர். சிலையின் உடற்பகுதிகளில் இரும்பு கம்பிகளைக் கொண்டு வலு சேர்த்தனர்.

காலப்போக்கில் சிலைக்கு ராம்சேஸ் சதுக்கம் ஒரு பொருத்தமற்ற இடமாக மாறியது. 2006-ஆம் ஆண்டு எகிப்திய அரசாங்கம் அதை மிகவும் பொருத்தமான இடத்திற்கு மாற்ற முடிவு செய்தது. கீசா நகரத்தின் பெரும் எகிப்திய அருங்காட்சியகத்தின் நுழைவாயில் உள்ள மண்டபத்தில் இரண்டாம் ராமசேஸ் சிலை 2018-ஆம் ஆண்டில் மாற்றி நிறுவப்படுவதற்கு முன் சீரமைக்கப்பட்டது. 

## இதனையும் காண்க
* இரண்டாம் ராமேசஸ்
* ராமேசியம் 
* எகிப்தின் பத்தொன்பதாம் வம்சம்
* புது எகிப்து இராச்சியம்
## மேற்கோள்கள்

## வெளி இணைப்புகள்
*Website of Dr. Zahi Hawass about the statue
*Website of BBC News about A stone carving of Ramesses II found at Abu Simbel

பகுப்பு:பண்டைய எகிப்து
பகுப்பு:இரண்டாம் ராமேசஸ்
பகுப்பு:எகிப்தின் தொல்பொருட்கள் 
பகுப்பு:எகிப்திய சிற்பக் கலை
அருணாசலேஸ்வரர் கோயில், அம்மாப்பேட்டை

**அருணாசலேஸ்வரர் கோயில்** தமிழ்நாட்டில் தஞ்சாவூர் மாவட்டம், பாபநாசம் வட்டம் அம்மாப்பேட்டையில், தஞ்சாவூரிலிருந்து கிழக்கே 21 கி.மீ.. தொலைவில் அமைந்துள்ள சிவன் கோயிலாகும்.

## மூலவர்
மூலவர் அருணாசலேஸ்வரர் லிங்கத்திருமேனியாக உள்ளார். இறைவி தர்மசம்வர்த்தனி. பிரதான வாயில் கிழக்காக இருந்தாலும் இறைவி சன்னதிக்கு எதிரில் உள்ள தெற்கு வாயிலே பெரும்பாலும் பக்தர்களால் பயன்படுத்தப்படுகிறது.

## கோயில் அமைப்பு
இக்கோயில் நுழைவாயில், திருச்சுற்று, மூலவர் விமானம், இறைவி விமானம் ஆகியவற்றைக் கொண்டுள்ளது. மகாமண்டபத்தில் பலிபீடம், நந்தி ஆகியவற்றை அடுத்து இடது புறத்தில் நடராஜ சபை, இறைவி சன்னதி, நவக்கிரக சன்னதி ஆகிய சன்னதிகள் உள்ளன. மூலவர் சன்னதியின் வலது புறத்தில் சோமாஸ்கந்தர் சன்னதியும், இடது புறத்தில் விக்கிரமாகாளியின் சன்னதியும் உள்ளன. திருச்சுற்றில் விநாயகர், சுப்ரமணியர், காசிலிங்கம், கஜலட்சுமி, ராமலிங்கம், சண்டிகேஸ்வரர், துர்க்கை, சனீஸ்வரர், பைரவர், சிவசூரியன் சன்னதிகள் உள்ளன. மூலவர் கருவறை கோஷ்டத்தில் விநாயகர், தட்சிணாமூர்த்தி, லிங்கோத்பவர், பிரம்மா, துர்க்கை ஆகியோர் உள்ளனர்.

## பூசைகள்
இங்கு இருகால பூசை நடைபெறுகிறது. பிரதோஷம், சங்கடஹரசதுர்த்தி, தேய்பிறை அஷ்டமி, கார்த்திகை சோமவாரம், கந்த சஷ்டி, திருவாதிரை உள்ளிட்ட விழாக்கள் கொண்டாடப்படுகின்றன.

## குடமுழுக்கு
கோயிலின் குடமுழுக்கு பார்த்திப ஆண்டு ஆவணி 30 ஆம் நாள், 15 செப்டம்பர் 2005,வியாழக்கிழமையன்று நடைபெற்றது.

## மேற்கோள்கள்

## வெளியிணைப்புகள்
* நாரதர் உலா, சிதைவுபடும் சிவாலயம், சக்தி விகடன், 5 செப்டம்பர் 2019
* அம்மாப்பேட்டையில் ஞானசம்பந்தர் ஐக்கிய மூலத் திருநாள், தினமணி, 20 மே 2022
* திருஞானசம்பந்தர் ஐக்கிய ஜோதி உலா, தினத்தந்தி, 21 மே 2022
* Shaivam Org. Papanasam Taluk, Ammapettai Arunachaleshwarar Temple

## படத்தொகுப்பு


Ammapettaiarunachalesvarartemple2.jpg|தெற்கு வாயில்
Ammapettaiarunachalesvarartemple3.jpg|உள்மண்டப முகப்பு
Ammapettaiarunachalesvarartemple4.jpg|மூலவர் விமானம்
Ammapettaiarunachalesvarartemple5.jpg|இறைவி விமானம்
Ammapettaiarunachalesvarartemple6.jpg|சோமாஸ்கந்தர் விமானம்
Ammapettaiarunachalesvarartemple7.jpg|நடராஜர் விமானம்



பகுப்பு:தஞ்சாவூர் மாவட்டத்திலுள்ள சிவன் கோயில்கள்
கேரி பிரான்சியோனி

**கேரி லாரன்ஸ் பிரான்சியோனி** () (பிறப்பு: மே 1954) சட்டம் மற்றும் மெய்யியல் துறைகளில் நிபுணத்துவம் பெற்ற ஓர் அமெரிக்க கல்வியாளர். இவர் நியூ ஜெர்சியில் உள்ள ரட்கர்ஸ் பல்கலைக்கழகத்தில் சட்டம் மற்றும் மெய்யியல் பேராசிரியராக உள்ளார். மேலும் இவர் ஐக்கிய இராஜ்ஜியத்தின் லிங்கன் பல்கலைக்கழகத்தில் மெய்யியல் துறையில் வருகைப் பேராசிரியராகவும் கிழக்கு ஆங்கிலியா பல்கலைக்கழகத்தில் மெய்யியல் பேராசிரியராகவும் உள்ளார். இவர் விலங்கு நெறியியல் குறித்த ஏராளமான புத்தகங்களையும் கட்டுரைகளையும் எழுதியவர் ஆவார்.

## படைப்புகள்
* அன்னா இ. ஷார்ல்டன் உடன் இணையாசிரியராக. *Animal Rights: The abolitionist Approach*. எக்ஸெம்ப்லா அச்சகம், 2015. 
* *Eat Like You Care: An Examination of the Morality of Eating Animals*. எக்ஸெம்ப்லா அச்சகம், 2013. .
* ராபர்ட் கார்னர் உடன். *The Animal Rights Debate: Abolition or Regulation?*. கொலம்பியா பல்கலைக்கழக அச்சகம், 2010. 
* "Animal Welfare and the Moral Value of Nonhuman Animals." *[[Law, Culture and the Humanities]]* 6(1), 2009: 24–36.
* *Animals As Persons: Essays on the Abolition of Animal Exploitation*. கொலம்பியா பல்கலைக்கழக அச்சகம், 2008. 
* "Taking Sentience Seriously." *Journal of Animal Law & Ethics* 1, 2006, p.&nbsp;1.
* "Animal Rights Theory and Utilitarianism: Relative Normative Guidance." *[[Between the Species]]* 3, 2003.
* *Introduction to Animal Rights: Your Child or the Dog?* பிலடெல்பியா: டெம்பிள் பல்கலைக்கழக அச்சகம், 2000. 
* *Rain Without Thunder: The Ideology of the Animal Rights Movement*. பிலடெல்பியா: டெம்பிள் பல்கலைக்கழக அச்சகம், 1996. . Reprinted 2007 with corrections. 
* *Animals, Property and the Law*. பிலடெல்பியா: டெம்பிள் பல்கலைக்கழக அச்சகம், 1995, 
* "Personhood, Property and Legal Competence, in Paola Cavalieri & Peter Singer (eds.), *The Great Ape Project*. நியூயார்க்கு: செயின்ட் மார்டின்ஸ் கிரிபின், 1993, pp.&nbsp;248–257.
* அன்னா இ. ஷார்ல்டன் உடன். *Vivisection and Dissection in the Classroom: A Guide to Conscientious Objection*. ஜென்கின்டவுன், பென்சில்வேனியா: American Anti-Vivisection Society, 1992.
* அன்னா இ. ஷார்ல்டன் உடன். *Advocate for Animals! An Abolitionist Vegan Handbook.* எக்ஸெம்ப்லா அச்சகம், 2017*.* 
**Why Veganism Matters: The Moral Value of Animals*. நியூயார்க்கு: கொலம்பியா பல்கலைக்கழக அச்சகம், 2020. 

## இவற்றையும் பார்க்க
* விலங்குரிமை
* நனிசைவம்

## மேற்கோள் தரவுகள்

## வெளியிணைப்புகள்

* AbolitionistApproach.com
* HowDoIGoVegan.com
* Professor Francione's materials in French
:* in Portuguese
:*  
*Francione, Gary. "Ahimsa and Veganism", *Jain Digest*, Winter 2009.
* Video of Francione speaking about veganism, 2009
* , Animal Rights National Conference, 2013.
*VIDEO: Chris Hedges Explores Veganism as a Moral Choice With Activist Gary Francione. January 20, 2016.

பகுப்பு:அமெரிக்க மெய்யியலாளர்கள்
பகுப்பு:விலங்குரிமை அறிஞர்கள்
பகுப்பு:1954 பிறப்புகள்
பகுப்பு:நனிசைவ ஆர்வலர்கள்
கா (பார்வோன்)

**கா** அல்லது **செக்கென்** (**Ka**, also (alternatively) **Sekhen**) வரலாற்றுக்கு முந்தைய எகிப்தின்  மூன்றாம் நக்காடா காலத்தில், எகிப்தை ஆண்ட மன்னர் ஆவார். இவர் தெற்கு எகிப்தை கிமு 32-ஆம் நூற்றாண்டின் முற்பகுதியில் ஆட்சி செய்தார். மன்னர் காவின் கல்லறை அபிதோஸ் நகரத்தில் அருகில் உள்ள உம் எல்-காப் பகுதியில் உள்ள கல்லறை எண் B 7 மற்றும் B 9-இல் கண்டுபிடிக்கப்பட்டது. இவரது ஆட்சிக் காலம் அறியப்படவில்லை. இவருக்குப் பின்  பண்டைய எகிப்தை ஆண்ட துவக்க அரச மரபுகளின் முதல் வம்ச மன்னர் இரண்டாம் இசுகோர்ப்பியோன் ஆட்சி செய்தார்.

## படக்காட்சிகள்

File:Ka vase.JPG| உம் எல்-காப் கல்லறையில் பட எழுத்துகளில் மன்னர் **கா** பெயர் பொறித்த பீங்கான் பாத்திரம் 
File:King ka seal.JPG| மன்னர் காவின் முத்திரை, வல்லூறு காணப்படவில்லை
File:Serekh of Ka.png|உம் எல்-காப் கல்லறையில் பட எழுத்துகளில் மன்னர் காவின் பெயர்  
File:Ka Tomb.jpg|மன்னர் காவின் கலலறை உம் எல்-காப் வரைபடம்  
File:Names of King Ka and Queen Ha on a jar.jpg|மன்னர் கா மற்றும் அரசி ஹாவின் பெயர்கள் பொறித்த ஜாடி


## இதனையும் காண்க
* உம் எல்-காப்
* வரலாற்றுக்கு முந்தைய எகிப்து
* மேல் எகிப்து
* நார்மெர்
* பண்டைய எகிப்திய அரசமரபுகள்

## மேற்கோள்கள்

## உசாத்துணை
*

பகுப்பு:வரலாற்றுக்கு முந்தைய எகிப்து
பகுப்பு:பண்டைய எகிப்து
பகுப்பு:எகிப்திய மன்னர்கள்
லகாட் டத்து வானூர்தி நிலையம்

**லகாட் டத்து வானூர்தி நிலையம்** ; (ஆங்கிலம்: *Lahad Datu Airport*; மலாய்: *Lapangan Terbang Lahad Datu*) என்பது மலேசியா, சபா மாநிலத்தின் லகாட் டத்து நகரில் உள்ள ஒரு வானூர்தி நிலையம் ஆகும். சபா மாநிலத்தின் தென்கிழக்கு பகுதியில் அமைந்துள்ளது. 

இந்த வானூர்தி நிலையம் லகாட் டத்து மாவட்டம்; அதன் அண்டை மாவட்டங்களான கினபாத்தாங்கான், பெல்டா சகாபாட் *(FELDA Sahabat)* மற்றும் கூனாக் *(Kunak)* மாவட்டம் ஆகியவற்றுக்கும் சேவை செய்கிறது. 

குறிப்பாக, லகாட் டத்து மாவட்டத்தில் வாழும் மக்களுக்கான வானூர்திச் சேவை மையமாக விளங்குகின்றது. லகாட் டத்து நகரத்தில் இருந்து ஏறக்குறைய 1 கி.மீ. தொலைவில் உள்ளது.

## பொது

லகாட் டத்து வானூர்தி நிலையத்தில், *ATR72* போன்ற பெரிய விமானங்கள் தரை இறங்கும் வசதி உள்ளது. மேலும் இந்த நிலையம் ஆண்டுக்கு 100,000 பயணிகளைக் கையாள முடியும். 2016-ஆம் ஆண்டில், விமான நிலையம் 140,077 பயணிகளையும் 3,713 விமான இயக்கங்களையும் கையாண்டது.

லகாட் டத்து நகரம் கோத்தா கினபாலுவில் இருந்து 430 கி.மீ. தொலைவில், தென் கிழக்கே அமைந்து உள்ளது.

## லகாட் டத்து நகரம்

15-ஆம் நூற்றாண்டில் இங்கு ஒரு குடியேற்றம் இருந்ததாக நம்பப்படுகிறது. அகழ்வாராய்ச்சியின் மூலமாக சீனாவின் மிங் வம்சத்தின் *(Ming dynasty)* சீன மண்பாண்டங்கள் கண்டுபிடிக்கப்பட்டன. 

லகாட் டத்துவின் கிழக்கே துங்கு எனும் பெயரில் ஒரு கிராமம் உள்ளது. இந்தக் கிராமம், 19-ஆம் நூற்றாண்டில் கடல் கொள்ளையர்களுக்கும்; மற்றும் அடிமை வியாபாரிகளுக்கும் பெயர் போன தளமாக விளங்கி உள்ளது.

### லகாட் டத்து முற்றுகை

லகாட் டத்து நகரம் சபா மாநிலத்தின் பிரதான நகரங்களில் ஒன்றாகும். இது தாவாவ் மாவட்டத்தில் ஒரு துணை மாவட்டமாகவும் விளங்குகிறது. இந்த நகரில், இந்தோனேசியாவின் தாக்கத்தை அதிகமாகக் காண முடியும்.

இங்கு டூசுன் பூர்வீக இனத்தைச் சேர்ந்த மக்கள் அதிகமாக வாழ்கின்றனர். 2013 பிப்ரவரி 13-ஆம் தேதி, இந்த லகாட் டத்து பட்டணத்திற்கு அருகில் இருக்கும் தண்டுவோ *(Tanduo)* எனும் கிராமத்தில் ஒரு முற்றுகை நடைபெற்றது. 

சூலு சுல்தானகத்தைச் சேர்ந்தவர்கள் என்று கூறிக் கொண்ட சிலர் தண்டுவோ கிராமத்தை ஆக்கிரமித்துக் கொண்டனர். இரு வாரங்கள் போராட்டத்திற்குப் பின்னர் மலேசியப் பாதுகாப்பு படையினர் அந்தக் கிராமத்தை மீட்டு எடுத்தனர்.

### சேவை

## போக்குவரத்து புள்ளிவிவரங்கள்

## காட்சியகம்
லகாட் டத்து வானூர்தி நிலையத்தின் சில காட்சிகள்:

File:LahadDatu Sabah LapanganTerbang-1.jpg|
File:LahadDatu Sabah LapanganTerbang-6.jpg|
File:LahadDatu Sabah LapanganTerbang-4.jpg|
File:LahadDatu Sabah LapanganTerbang-2.jpg


## மேற்கோள்கள்

## வெளி இணைப்புகள்

* Lahad Datu Airport, Sabah @ மலேசிய வானவூர்தி நிலையங்கள் நிறுவனம்

## மேலும் காண்க
* கூடாட்
* மலேசிய வானவூர்தி நிலையங்கள் நிறுவனம்
* மலேசிய வானூர்தி நிறுவனங்கள்

பகுப்பு:சரவாக்
பகுப்பு:மலேசிய வானூர்தி நிலையங்கள்
அசிசு குரேசி

**அசிசு குரேசி** (*Aziz Qureshi*, 24 ஏப்ரல் 1941 – 1 மார்ச் 2024) என்பவர் இந்திய அரசியல்வாதியும் மூத்த இந்தியத் தேசிய காங்கிரஸ் தலைவரும் ஆவார்.

இவர் முன்பு மிசோரம் மாநிலத்தின் 15வது ஆளுநராகப் பணியாற்றியவர். உத்தரகாண்டம் மாநில ஆளுநராகவும் பணியாற்றிய இவர், உத்தரப் பிரதேச ஆளுநராகவும் நியமிக்கப்பட்டார். இவர் 24 சனவரி 2020 அன்று மத்தியப் பிரதேச அரசாங்கத்தால் மத்தியப் பிரதேச உருது அகாதமியின் தலைவராக நியமிக்கப்பட்டார்.

1973-ல் இவர் மத்தியப் பிரதேசத்தில் அமைச்சராகப் பணியாற்றினார். பின்னர் 1984-ல் சத்னா (மத்தியப் பிரதேசம்) தொகுதியிலிருந்து மக்களவைக்குத் தேர்ந்தெடுக்கப்பட்டார்.

01 மார்ச் 2024 அன்று அஜீஸ் குரேஷி நீண்டகாலமாக நோய்வாய்ப்பட்டு வெள்ளிக்கிழமை இங்குள்ள மருத்துவமனையில் காலமானார்.

## மேற்கோள்கள்

|-

|-

|-

பகுப்பு:உத்தரப் பிரதேச ஆளுநர்கள்
பகுப்பு:8வது மக்களவை உறுப்பினர்கள்
பகுப்பு:இந்திய முஸ்லிம்கள்
பகுப்பு:2024 இறப்புகள்
பகுப்பு:1941 பிறப்புகள்
பகுப்பு:மிசோரம் ஆளுநர்கள்
கரும் பழுப்பு மாங்குயில்

**கரும் பழுப்பு மாங்குயில்** (*Dusky-brown oriole*)(ஓரியோலசு *பயோகுரோமசு*) என்பது ஓரியோலிடே குடும்பத்தில் உள்ள ஒரு பறவை சிற்றினமாகும். இது வடக்கு மலுக்கு தீவுகளில் மட்டுமே காணப்படும் அகணிய உயிரி.

இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ் நில காடுகள் ஆகும். கரும் பழுப்பு மாங்குயிலின் வேறுபெயர்களாக **கரும் மாங்குயில்,** **கிரேயின் மாங்குயில்**, **கால்மகெரா மாங்குயில்** மற்றும் **மலுக்கு மாங்குயில்** ஆகியவை அடங்கும்.

## மேற்கோள்கள்

பகுப்பு:மாங்குயில்கள்
சித்திகா பர்வீன்

**சித்திகா பர்வீன்** (*Siddiqa Parveen*) கின்னசு உலக சாதனைகளில் மிக உயரமான பெண்மணியாக பட்டியலிடப்பட்டுள்ள ஓர் இந்தியப் பெண்மணியாவார். 1985 ஆம் ஆண்டில் பிறந்துள்ள இவர் 7 அடி 8 அங்குலம் (2.34 மீ) உயரம் கொண்டுள்ளார்.
## வாழ்க்கைக் குறிப்பு
சித்திகா பர்வீன் முதன்முதலில் 2012 ஆம் ஆண்டில் அறியப்பட்டார். சித்திகா 8 அடி 0 அங்குலமும் (2.44 மீ) மற்றும் 160 கிலோகிராமும் (350 பவுண்டுகள்) இருந்ததாக இந்தியா தொலைக்காட்சி தெரிவித்தது.  2012 ஆம் ஆண்டு டிசம்பரில் மருத்துவர் டெபாசிசு சாகாவால் அளக்கப்பட்டு 7 அடி 3.5 அங்குலம் (2.223 மீ) இருப்பது கண்டறியப்பட்டது. ஆனால் இவரது முழு நிமிர்ந்த உயரம் குறைந்தது 7 அடி 8 அங்குலம் (2.34 மீ) இருக்கும் என்று மதிப்பிடுகிறது.
## இதையும் காண்க
* தர்மேந்திர பிரதாப் சிங்
## மேற்கோள்கள்


பகுப்பு:1985 பிறப்புகள்
பகுப்பு:வாழும் மக்கள்
பகுப்பு:கின்னஸ் சாதனையாளர்கள்
பகுப்பு:உலக சாதனையாளர்கள்
கருந்தொண்டை மாங்குயில்

**கருந்தொண்டை மாங்குயில்** (*Dark-throated oriole*)(ஓரியோலசு *சாந்தோனோடசு*) என்பது ஓரியோலிடே குடும்பத்தில் உள்ள ஒரு பறவை சிற்றினமாகும்.

இது போர்னியோ மற்றும் பிலிப்பீன்சிலிருந்து தென்கிழக்காசியாவில் காணப்படுகிறது. இதன் இயற்கையான வாழ்விடம் மிதவெப்பமண்டல அல்லது வெப்பமண்டல ஈரமான தாழ் நில காடுகளாகும். இங்கு வாழ்விட இழப்பால் அச்சுறுத்தப்படுகிறது.

## வகைப்பாட்டியல்
கருந்தொண்டை மாங்குயில் சில சமயங்களில் பிலிப்பீன்சு மாங்குயில் மற்றும் இசபெலா மாங்குயில் ஆகியவற்றுடன் ஒரு மேம்பட்டச் சிற்றினமாகக் கருதப்படுகிறது. கருந்தொண்டை மாங்குயிலின் மாற்றுப் பெயர்களாகக் **கருந்தலை மாங்குயில்**,  மற்றும் **மலேசிய** **மாங்குயில்** ஆகியவை அடங்கும். 'கருப்பு-தலை மாங்குயில்' என்ற மாற்றுப் பெயரை, *ஓரியோலசு லார்வடசு* என்ற பெயருடைய சிற்றினத்துடன் குழப்பிக் கொள்ளக்கூடாது.

### துணை இனங்கள்
நான்கு துணையினங்கள் இச்சிற்றினத்தின் கீழ் அங்கீகரிக்கப்பட்டுள்ளன. அவை:

* *ஓ. சா.* *சாந்தோனோடசு*- கோர்சூபீல்டு, 1821 : மலாய் தீபகற்பம், சுமாத்திரா, சாவகம் மற்றும் தென்மேற்கு போர்னியோ
* மென்டவாய் கருந்தொண்டை மாங்குயில் (*ஓ. சா.*  *மென்டாவி*) - சேசன் &amp;amp; குளோசு, 1926 : இந்தோனேசியாவின் சுமாத்திராவின் மேற்கு கடற்கரையில் உள்ள மெந்தாவாய் தீவுக்கூட்டத்தில் காணப்படுகிறது.
* *ஓ. சா.* *கான்சோபிரினசு* - ராம்சே, 1880: முதலில் ஒரு தனிச் சிற்றினமாக விவரிக்கப்பட்டது. போர்னியோ மற்றும் அண்மைத் தீவுகளில் காணப்படுகிறது
* *ஓ. சா.*  *பெர்சுசசு* - பேங்சு, 1922 : தென்மேற்கு பிலிப்பீன்சு

## மேற்கோள்கள்

பகுப்பு:மாங்குயில்கள்
தனிம்பார் மாங்குயில்

**தனிம்பார் மாங்குயில்** (*Tanimbar oriole*)(ஓரியோலசு *டெசிபியன்சு*) என்பது ஓரியோலிடே குடும்பத்தில் உள்ள ஒரு பறவை சிற்றினமாகும். இது தனிம்பார் தீவுகளில் மட்டும் காணப்படும் அகணிய உயிரி.

இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நில காடுகள், மிதவெப்பமண்டல அல்லது வெப்பமண்டல சதுப்புநில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும். 2008 வரை, தனிம்பார் மாங்குயில் கருப்பு காது மாங்குயிலின் துணையினமாக வகைப்படுத்தப்பட்டது. சில வகைப்பாட்டியாளர் இந்த வகைப்பாட்டினை இன்னும் அங்கீகரிக்கவில்லை.

## மேற்கோள்கள்

*Rheindt, F.E., and R.O. Hutchinson. 2007. A photoshot odyssey through the confused avian taxonomy of Seram and Buru (southern Moluccas). BirdingASIA 7: 18–38.
மு. க. ஸ்டாலின் அமைச்சரவை

**மு. க. ஸ்டாலின் அமைச்சரவை** (*M. K. Stalin ministry*) என்பது 2021 தமிழ்நாடு சட்டப் பேரவைத் தேர்தலில் திமுக வெற்றி பெற்ற பிறகு அமைக்கப்பட்டது ஆகும். இந்த அமைச்சரவை திராவிட முன்னேற்றக் கழகத்தின் தலைவர் மு.க.ஸ்டாலின் தலைமையில் 7 மே 2021 அன்று பதவியேற்றது. இந்த அமைச்சரவையில் மொத்தம் 34 அமைச்சர்கள் பதவியேற்றனர். அமைச்சர்களாகப் பதவியேற்றவர்களில் முந்தைய அரசாங்கத்தில் அமைச்சராக இடம்பெற்றிருந்த 15 பேர் அமைச்சர்களாக இருந்தனர். தமிழகத்தின் 21வது முதல்வராக, 8வது நபராக மு. க. ஸ்டாலின் பதவியேற்றார்.

சேப்பாக்கம்-திருவல்லிக்கேணி தொகுதி சட்டமன்ற உறுப்பினரான உதயநிதி ஸ்டாலின் 14, டிசம்பர் 2022 அன்று அமைச்சராகப் பதவியேற்றார். அத்துடன் 10 அமைச்சர்களின் துறைகள் மாற்றப்பட்டன.

## அமைச்சரவை

## அமைச்சரவை மாற்றம்
29 மார்ச் 2022

## பணிகள்
சூன் 2021-ல், முதல்வர் ஸ்டாலின், முந்தைய அரசாங்கம் தாக்கல் செய்த வழக்குகளை சட்ட அமைச்சகம் மறுபரிசீலனை செய்யும் என்று அறிவித்தார். மத்திய அரசின் குடியுரிமை திருத்தச் சட்டம், மீத்தேன் எடுப்பு, நியூட்ரினோ திட்டம், கூடங்குளம் அணுமின் நிலையம், சென்னை - சேலம் விரைவுச் சாலைத் திட்டம் ஆகிய 3 விவசாயச் சட்டங்களை ரத்து செய்யக் கோரி பத்திரிகைகள் மற்றும் போராட்டக்காரர்கள் மீதான வழக்குகளை ஸ்டாலின் தலைமையிலான தமிழக அரசு திரும்பப்பெற்றது.

## மேற்கோள்கள்

பகுப்பு:தமிழ்நாடு அமைச்சரவைகள்
பகுப்பு:தமிழ்நாடு அரசு
பகுப்பு:தமிழ்நாட்டு வரலாறு (1947- தற்போதுவரை)
பகுப்பு:திராவிட முன்னேற்றக் கழகம்
இண்டியம் ஆர்சினைடு ஆண்டிமோணைடு பாசுபைடு

**இண்டியம் ஆர்சினைடு ஆண்டிமோனைடு பாசுபைடு** (*Indium arsenide antimonide phosphide*) என்பது InAsSbP என்ற மூலக்கூற்று வாய்ப்பாடால் விவரிக்கப்படும் ஒரு குறைக்கடத்தி வேதிப்பொருளாகும். 

InAsSbP குறைக்கடத்தி சீரொளி கட்டமைப்புகளுக்கான தடுப்பு அடுக்குகளாகப் பயன்படுத்தப்படுகிறது.

InAsSbP அடுக்குகளை இண்டியம் ஆர்சனைடு, காலியம் ஆண்டிமோனைடு மற்றும் பிற பொருட்களின் மீது பல்லின நோக்குநிலையில் தூண்டப்பட்ட படிகவளர்ச்சி மூலம் வளர்க்கலாம்.  இவ்வுலோகக் கலவையின் அதிர்வு பண்புகள் இராமன் நிறமாலையியல் மூலம் ஆராயப்பட்டது. ஒளி மின்னணுவியல், இயந்திரவியல் பண்புகள், ஒலி அல்லது அதிர்வு ஆற்றலின் குவாண்டப் பண்புகள் மீதான அழுத்தத்தின் விளைவை ஆய்வு செய்யும் கோட்பாடுகளுக்கு இவ்வுலோகக் கலவை பயன்படுகிறது.
## இவற்றையும் காண்க
* அலுமினியம் காலியம் இண்டியம் பாசுப்பைடு
* காலியம் இண்டியம் ஆர்சனைடு ஆண்டிமோணைடு பாசுபைடு

## மேற்கோள்கள்

பகுப்பு:இண்டியம் சேர்மங்கள்
பகுப்பு:ஆர்சினைடுகள்
பகுப்பு:ஆண்டிமோணைடுகள்
பகுப்பு:பாசுபைடுகள்
தெலங்கானா தாய்

[thumb| [வாரங்கல்|வாரங்கலில் தெலங்காணா தல்லி சிலை]]
வலது|thumb| தெலங்காணா தல்லி
**[[தெலங்காணா]] தல்லி** (*Telangana Thalli*) எனப்படும் **தெலங்காணா தாய்** என்பது தெலங்காணா  மக்களின்  ஒரு அடையாள தாய் தெய்வம் ஆகும். இது தெலங்காணா மாநிலம் மற்றும் தெலங்காணா  பேச்சுவழக்கை ஒரு தேவியின் உருவகமாக தெலங்காணா மக்களால் ஏற்றுக்கொள்ளப்பட்டது.   

## வரலாறு
தெலங்காணா தல்லியின் சிலையானது முதலில் தெலங்காணாவின் நிர்மலைச் சேர்ந்த பி. வெங்கடரமணாச்சாரி என்பவரால் வடிவமைக்கப்பட்டது. பின்னர் 2003-இல் ஜூப்ளி ஹில்ஸில் உள்ள தெ.ரா.ச. கட்சி அலுவலகத்தில் நிறுவப்பட்டது. தெலங்காணா பகுதியில் தெலுங்கு தல்லி இருப்பதை கேள்விக்குள்ளாக்கிய தெலங்காணா போராட்டத் தலைவரான க. சந்திர சேகர் ராவிடமிருந்து வெங்கடரமணா உத்வேகம் பெற்றார்.  சிலையின் துவக்க வடிவமைப்பு இந்தியத் தாய் உருவத்தை ஒத்து உருவாக்கப்பட்டு மேலும் மேம்படுத்தப்பட்டது. 2015-ஆம் ஆண்டு விடுதலை நாளை முன்னிட்டு ஐதராபாத்தில் உள்ள கோல்கொண்டாவில் அவரது பணிக்காக முதல்வர் கே. சந்திரசேகர் ராவால் பாராட்டப்பட்டார்.

## உருவகம்
2003-இல் தெலங்காணா தல்லியின் சிலை உருவம் வெளியான உடனேயே, தெலங்காணா மக்களின் தனி மாநிலத்திற்கான போராட்டத்தின்போது இந்த உருவம் ஒரு அடையாளச் சின்னமாக மாறியது. மேலும் தெலுங்கு தல்லியைப் போலவே மாநிலத்தின் உருவகமாக மக்களால் ஏற்றுக்கொள்ளப்பட்டது. தனி மாநிலத்திற்கான தெலங்காணா போராட்டத்தின்போது, தெலங்காணா பகுதி தெலுங்கர்களுக்கு தனி அடையாளம் வேண்டும் என்ற விருப்பத்தினால், *ஆந்திர* மாதாவாக இருந்த தெலுங்கு தல்லியை நிராகரித்து தெலங்காணா தல்லியை ஏற்றனர். 

## சிலை
மகுடத்துடன் கூடிய அம்மன் சிலை, ஒரு கையில் மக்காச்சோளக் கதிரை ஏந்தி இருக்கிறார். இது பிராந்தியத்தின் செழிப்பைக் காட்டுவதாக உள்ளது. அதே நேரத்தில் தெலங்காணாவின் தனித்துவமான, பண்பாட்டு அடையாளமான பதுகம்மா, மற்றொரு கையில் ஏந்தியவாறு இருக்கும்.

தெலங்காணா மாநிலம் ஐதராபாத்தில் 2017 திசம்பரில் நடைபெற்ற முதல் உலக தெலுங்கு மாநாட்டின் நினைவாக, பொட்டி சிறீராமுலு தெலுங்கு பல்கலைக்கழகத்தின் சிற்பத் துறையால் புதிய தெலங்காணா தல்லி சிலை வடிவமைக்கப்பட்டு செதுக்கப்பட்டது. 

## மேலும் பார்க்கவும்

* சியாம் தேவாதிராஜ்
* தமிழ்த் தாய்
* தெலுங்கு தல்லி

## குறிப்புகள்

பகுப்பு:தெலுங்கு மக்கள்
பகுப்பு:தெலங்காணா